open-index/open-wikipedia-markdown huggingface dataset:
הדר לוי

**הדר לוי** (נולדה ב-6 בספטמבר 1977, כ"ג באלול תשל"ז) היא קומיקאית, שחקנית, סטנדאפיסטית ומנחת טלוויזיה ישראלית.

## ביוגרפיה
לוי נולדה וגדלה בבית שאן להורים שעלו ממרוקו, בת בכורה מבין שישה אחים. בילדותה למדה בתוכנית העשרה למחוננים, בנעוריה למדה בתיכון אולפנה צביה בעפולה. לאחר שירותה הצבאי למדה בחוג לתיאטרון באוניברסיטת חיפה, שם הופיעה במספר תפקידים שונים במחזות מאת פרנץ קסוור קרץ, חנוך לוין, מולייר ועוד.

לוי התפרסמה לראשונה בשנת 2004 כשהשתתפה בתוכנית המציאות "האקדמיה לצחוק", ששודרה בערוץ ביפ ובערוץ 2 ואותה סיימה במקום השלישי.

לאחר מכן היא השתתפה לצד ארז טל בתוכנית הקומית "איפה אתה חי?!", ששודרה בערוץ 2. בהמשך שיחקה במספר תפקידים בטלוויזיה ובקולנוע ביניהן בסדרת הדרמה הקומית, "אהבה זה כואב", של דנה מודן.

בשנת 2004 התקבלה לתפקיד מנחה בערוץ הילדים. ב-2006 שיחקה בסדרה "השמיניה" בתפקיד סוזי, כתבת בערוץ הראשון, ובאותה שנה השתתפה גם ב"זומזום". ב-2007 הצטרפה כחברת פאנל לתוכנית הסאטירה, "מהדורה מוגבלת", בערוץ ביפ.

ב-2008 החלה סיבוב הופעות כזמרת, בשירים אותם כתבה והלחינה. באותה השנה גם שיחקה בסרט המוזיקלי "היא לא תדע" ששודר בערוץ הילדים, הסרט מבוסס על שיריו של דני סנדרסון. ב-9 בספטמבר 2009, הודיעה לוי על פרישתה מערוץ הילדים, ובו בעת החלה להשתתף בתוכנית הסאטירה של הזכיינית רשת "הספסל האחורי".
ב-2010 היא השתתפה בפינת צחוק בתוכנית של אברי גלעד, השתתפה בעונה השלישית של "שבוע סוף!" והשתתפה כפאנליסטית בתוכנית "צחוק מעבודה".

הדר השתתפה בתוכנית "מחוץ לחוק". ב-2011 השתתפה בסדרת הנעורים "החולמים" בתפקיד שרון - העוזרת של ראש העיר, וגם הנחתה את התוכנית "מסיבת רווקים" בערוץ עשר. בין השנים 2012–2014 השתתפה הדר בסדרה "הקלמרים" בתפקיד אורח בכמה פרקים בתור המורה שוש.

החל מ-2012 מלמדת משחק קומי באקדמיה לאמנויות המופע בתל אביב. מנובמבר 2012 עד אפריל 2014 השתתפה בשתי עונות של התוכנית "הדיבור" בערוץ 24, בהנחיית אלירז שדה.

בקיץ 2014 החלה להשתתף בתוכנית "הצחוקייה" בהנחיית מורין אמור. כמו כן, באותה שנה החלה להשתתף בתוכנית המציאות "הצילו! אני לא יודע לבשל" בערוץ 2 ובהנחיית התוכנית "בקטע טוב", תוכנית קומית בשידור חי בערוץ 24, לצידו של נאור אורמיה.

ביולי 2015 החלה להנחות את התוכנית "הכי טוב ככה" בערוץ דיסני ישראל.

במאי 2017 הצטרפה לתוכנית "מועדון לילה".

ב-2018 שבה כדמות קבועה לסדרת הנוער "הקלמרים".

בשנת 2020 לקחה חלק בכתיבת תוכנית האירוח "דין ואנג'ל".

מ-2021 מגישה פינה בתוכנית "ערב עם שי שטרן" בערוץ כאן 11.

מ-2022 מגישה עם דרור רפאל את הפודקאסט "לא סותמים" מבית All•in.

בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

## משפחתה
לוי התגרשה ב-2025 מהבמאי יוסי אסנפי ואם לבן.

## קישורים חיצוניים
* 

* 
* 
* 
* 
* 
* הדר לוי בפודקאסט "מאחורי כל צחוק" של אלדד שטרית, 27 במאי 2019
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:מנחות ערוץ הילדים
קטגוריה:מנחות טלוויזיה ישראליות
קטגוריה:קומיקאים יהודים ישראלים
קטגוריה:משתתפי הצילו! אני לא יודע לבשל
קטגוריה:מתחרי האקדמיה לצחוק
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:קומיקאיות ישראליות
קטגוריה:קומיקאים ישראלים
קטגוריה:בית שאן: אישים
קטגוריה:בוגרות אולפנת צביה
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1977
קטגוריה:ישראלים שנולדו ב-1977
אלכסנדר שניידר (כנר)

**אלכסנדר (אברהם) שניידר**  (באנגלית: **Alexander Schneider**; 21 באוקטובר 1908 – 2 בפברואר 1993) היה כנר, מנצח ומחנך יהודי-אמריקאי יליד ליטא. היגר לארצות הברית בשנת 1938 כחבר ברביעיית בודפשט.

## קריירה
שניידר כיהן כמנהל אמנותי של "קונצרטי שניידר" באוניברסיטת ניו סקול בניו יורק משנת 1957 עד מותו. בחסות "בית הספר החדש", ייסדו שניידר והמנהל שלו, פרנק סלומון, בשנת 1969 את "תזמורת המיתרים של ניו יורק", המגישה סמינר שנתי בחג המולד לנגני כלי קשת צעירים, שהופעותיו מתקיימות בקרנגי הול ובמרכז קנדי.

נוסף לרביעיית בודפשט, ניגן שניידר במספר הרכבים קאמריים, בהם הרכב המיתרים שלו עצמו ו"האנסמבל הברנדנבורגי".

תמיכתו של שניידר במוזיקה בת-זמננו באה לביטוי בביצועי בכורה של יצירות משל מלחיני המאה ה-20, בהם מילטון בביט, פייר בולז ואיגור סטרווינסקי. שניידר היה שותף לייסוד פסטיבל קזאלס בפראדס ובפוארטו ריקו, פסטיבל מרלבורו ופסטיבל ישראל.

שניידר הִרבה לנגן ולנצח בישראל.

בשנת 1988 זכה שניידר בפרס מרכז קנדי.

## קישורים חיצוניים

* ביוגרפיה באתר מרכז קנדי 

* Allan Kozinn, Alexander Schneider, Violon Virtuoso, Dies at 84, *[[הניו יורק טיימס]]*, February 4, 1993
* Farewell to the Budapest, *[[Time Magazine]]*, January 10, 1969


## הערות שוליים

קטגוריה:מהגרים לארצות הברית
קטגוריה:ערכים שבהם תבנית בריטניקה אינה מתאימה
קטגוריה:כנרים יהודים רוסים
קטגוריה:כנרים יהודים אמריקאים
קטגוריה:יהודים ליטאים
קטגוריה:מנצחים יהודים אמריקאים
קטגוריה:מוזיקאים יהודים אמריקאים
קטגוריה:מוזיקאים שעזבו את גרמניה הנאצית
קטגוריה:זוכי פרס מרכז קנדי
קטגוריה:אמריקאים שנולדו ב-1908
קטגוריה:אמריקאים שנפטרו ב-1993
סם ומקס מתגלגלים בדרכים

**סם ומקס מתגלגלים בדרכים** (באנגלית: **Sam & Max Hit the Road**) הוא משחק מחשב הומוריסטי מסוגת משחקי ההרפתקאות, אשר מבוסס על הקומיקס האמריקני "סם ומקס" מאת סטיב פורסל. המשחק יצא לראשונה לשווקים בשנת 1993 על ידי חברת לוקאס ארטס למערכת הפעלה DOS ובשנת 1995 למקינטוש. בשנת 2002 יצאה גרסה של המשחק למערכת ההפעלה חלונות.

## משחקיות
"סם ומקס מתגלגלים בדרכים" הוא משחק הרפתקה דו־ממדי בממשק "הצבע והקלק" (עם העכבר). המשחק הוא התשיעי אשר השתמש במנוע SCUMM, בממשק זה השחקן מדבר עם דמויות ואוסף פריטים שיתבררו כחיוניים בהמשך המשחק.

בדומה למשחק הקודם אותו ייצרו לוקאס ארטס, "יומו של הטנטקל", לוקאס ארטס בנו את המשחק כך שאי אפשר יהיה להיתקע בגלל שהשחקן שכח לקחת חפץ חיוני להמשך המשחק או להיהרג.

המשחק התאפיין בסגנון גרפיקה קריקטוריסטי.

## עלילת המשחק
עלילת המשחק מתמקדת בצמד הבלשים הפרילנסרים סם ומקס, כלב וארנב דמויי אדם, אשר יוצאים למרדף מטורף ברחבי ארצות הברית בחיפוש אחר ביגפוט ענק שנעלם מהקרקס.

## משחקי ההמשך
כמעט עשור לאחר הוצאת המשחק המקורי, לוקאס ארטס הצהירו באופן רשמי ב-23 באוגוסט 2002 על פיתוח משחק המשך ל"סם ומקס מתגלגלים בדרכים" אשר ייקרא "Sam & Max Freelance Police" וישתמש בגרפיקת תלת-ממד. על אף שפיתוח משחק ההמשך היה בשלבים מתקדמים, ב-3 במרץ 2004 הודיעה החברה כי המשך פיתוח המשחק בוטל.

ביטול המשחק הוביל לכך שקבוצת עובדים בכירה בחברת לוקאס ארטס עזבו את החברה ופתחו חברה משלהם בשם Telltale Games, חברה קטנה יותר אשר ממוקדת בפיתוח משחקים אותם לוקאס ארטס כבר לא מעוניינת לפתח יותר.

בספטמבר 2005, הודיע סטיב פורסל כי הוא יעבוד ביחד עם חברת Telltale Games על פיתוח סדרת משחקי המשך חדשה של "סם ומקס" אשר תקרא "Sam & Max Season One". הסדרה יצאה בשישה חלקים בין פברואר 2006 למאי 2007.

## קישורים חיצוניים
* 
* 

קטגוריה:משחקי הרפתקה ממוחשבים
קטגוריה:משחקי וידאו משנת 1993
קטגוריה:משחקי DOS
קטגוריה:משחקי Windows
קטגוריה:משחקי macOS
קטגוריה:סם ומקס
קטגוריה:משחקי לוקאס ארטס
קטגוריה:משחקי הרפתקאות גרפיים מסוג הצבע והקלק
קטגוריה:משחקי וידאו שפותחו בארצות הברית
חמשן זוחל

**חַמְשָׁן זוֹחֵל** (שם מדעי: *Potentilla reptans*) הוא עשבוני רב-שנתי שרוע-זוחל ממשפחת הורדיים, הצומח באדמה בוצית שאינה מתייבשת כל השנה.

## מאפיינים
עלי הצמח מחולקים לחמש אונות, ומכאן שם הסוג. האונות משוננות ומכוסות שערות דלילות. הפרח, בקוטר 1.5 עד 2 סנטימטר, הוא בעל 10 עלי גביע, 5 עלי כותרת צהובים וכ-20 אבקנים. הפריחה מאפריל עד יוני.

הצמח נפוץ כצמח בר באסיה, באירופה ובאתיופיה, והובא על ידי האדם גם לצפון אמריקה. בישראל הוא נדיר ואף נמצא בסכנת כליה, אף על פי שאינו מוכרז כצמח מוגן; גדל בארץ רק בגליל העליון בשמורת מערת פער ובמקומות בודדים בחרמון.

## קישורים חיצוניים

* 

200px|ממוזער|ימין|חמשן זוחל

קטגוריה:טקסונים שתוארו בידי קארולוס לינאוס
קטגוריה:ורדיים
קטגוריה:ארץ ישראל: ורדיים
קטגוריה:צמחי בר בסכנת הכחדה בישראל
קטגוריה:פרחים צהובים בארץ ישראל
קטגוריה:צמחים שתוארו ב-1753
איקואה אוטאני

**איקואה אוטאני** (ביפנית: **大谷育江** - **אוטאני איקואה**; נולדה ב-18 באוגוסט 1965 בטוקיו, יפן) היא שחקנית ומדבבת (סאייו) ותיקה ופופולרית ביפן.

איקואה מדבבת תפקידים של ילדים וילדות קטנים. תפקידה המוכר ביותר הוא דיבובו של פיקאצ'ו בפוקימון, כאשר נעשה שימוש בדיבובה המקורי בדיבוב בכל השפות.

בשנת 2006 מחודשים ינואר עד למאי, איקואה עזבה את עבודתה זמנית עקב מצבה הבריאותי.

## קישורים חיצוניים

קטגוריה:ילידות 1965
קטגוריה:יפנים שנולדו ב-1965
קטגוריה:שחקניות קולנוע וטלוויזיה יפניות
קטגוריה:מדבבות יפניות
כתר פרידריק, נסיך ויילס

**כתר פרידריק, נסיך ויילס** (באנגלית: **Crown of Frederick, Prince of Wales**) הוא הכתר שיוצר בשנת 1728 עבור פרידריק, נסיך ויילס, יורשו של המלך ג'ורג' השני.

## היסטוריה
הכתר יוצר בשנת 1728 עבור יורש העצר, בנו של המלך ג'ורג' השני. הכתר עשוי זהב ולו קשת אחת. ככל הנראה יוצר הכתר על ידי הצורף המלכותי סמיואל שיילס בעלות של 140 ליש"ט.

לא ידוע אם הנסיך פרידריק לבש את הכתר, וככל הנראה מעולם לא עשה בו שימוש, מאחר שנפטר לפני אביו. בכתר עשו שימוש בנו, ג'ורג' השלישי ונכדו ג'ורג' הרביעי כאשר הן היו יורשי העצר ונשאו בתואר נסיך ויילס, אולם החל מראשית המאה ה-19 הכתר לא הולבש על הראש אלא נישא לפני הנסיך על כרית. יורש העצר האחרון שעשה בכתר שימוש היה אדוארד, נסיך ויילס (לימים, המלך אדוארד השביעי).

בשנת 1902 פסק השימוש בכתר זה והוא הוחלף בכתר ג'ורג', נסיך ויילס, אשר הוכן עבור יורש העצר, לימים ג'ורג' החמישי.

קטגוריה:תכשיטי הכתר של הממלכה המאוחדת
פרידריק, נסיך ויילס
כרטיס מסביב לעולם

שמאל|ממוזער|250px|דוגמה למסלול טיסה מסביב לעולם
**כרטיס "מסביב לעולם"** (באנגלית: **Round-the-world ticket** או **RTW ticket**) הוא כרטיס טיסה המאפשר לנוסע לטוס סביב העולם תמורת מחיר נמוך יחסית. 

בעבר הוצאו כרטיסי טיסה סביב העולם באמצעות הסכמים מסחריים בין חברות תעופה, אולם כיום מוצע המוצר באופן כמעט בלעדי על ידי שלוש בריתות חברות התעופה הגלובליות - סטאר אלייאנס, SkyTeam ו-Oneworld. מחירו של כרטיס הטיסה נקבע לפי מרחק הטיסה המצטבר - בדרך כלל בין 32,000 ל-64,000 ק"מ ולעיתים לפי עונת השנה או לפי מספר קטעי הטיסה המותרים (בדרך כלל בין שלושה ל-15). למרות שבדרך כלל אין הכרח לקבוע את נתיב הנסיעה המדויק מראש, כפופים כרטיסים אלה להגבלות שונות הקשורות לאחידות בנקודת המוצא והסיום ובכיוון הטיסה הכללי. חציית האוקיינוס האטלנטי והאוקיינוס השקט מוגבלת בדרך כלל לפעם בודדת לכל אחד מהם, לא ניתן לשוב פעמיים לאותו יעד ולעיתים יש מגבלות על חלוקת העצירות בתחומי מדינה או אזור מסוימים. השימוש בכרטיס פתוח בדרך כלל לפרק זמן ממושך של עד שנה. חלופה לכרטיס "מסביב לעולם" הם כרטיסי טיסה אזוריים או יבשתיים. 

## ראו גם
* ברית חברות תעופה

## קישורים חיצוניים

קטגוריה:תעופה אזרחית
פשיסחה

**פְּשִיסְחָה** (גם: **פשיסחא או פרשיסחא**; ביידיש: **פשיסכע**; בפולנית: **Przysucha**; ברוסית: **Пшисуха** - שני האחרונים מבוטאים "פְּשִׁיסוּחַה") היא עיירה (בעברה שטעטל) בפרובינציית מָזוֹבְיַה שבפולין. העיירה נמצאת כ-100 ק"מ מדרום-מערב לוורשה, ומשמשת כבירת מחוז פשיסחה. נכון ל-2009 גרים בעיירה 6,188 בני אדם.

## יהודי פשיסחה
העיירה נודעה כמקום מושבם של מנהיגים חסידיים בולטים, בהם רבי יעקב יצחק מפשיסחה ("היהודי הקדוש") ותלמידו רבי שמחה בונם מפשיסחה. מתלמידיהם וצאצאיהם יצאו חסידויות רבות, שרובן הלכו בדרכם המכונה שיטת פשיסחה. בין מלחמות העולם נמנו בעיירה כ-2,500 יהודים, מתוך כ-3,200 תושבים, והתקיימה בה פעילות של המפלגות היהודיות השונות.

עם כיבוש העיירה בידי הגרמנים בספטמבר 1939, הוטלו על יהודיה גזירות שונות, והם נלקחו לעבודות כפייה. באוגוסט 1942 רוכזו כ-5,000 יהודי העיירה והפליטים היהודים שהגיעו אליה בגטו מוקף גדר תיל שהוקם בה. בסוף אוקטובר 1941 נערכה בגטו שבעיירה אקציית חיסול, בה החולים והקשישים נרצחו במקום, וכל יתר היהודים שולחו למחנה ההשמדה טרבלינקה. לאחר הגירוש נהרס בית העלמין היהודי בעיירה, תוך שימוש במצבותיו כאבני בנייה, ובית הכנסת בעיירה הוסב למחסן תבואה.

מכ-2,500 יהודי פשיסחה ואלפי היהודים הנוספים שרוכזו בגטו שהוקם בה שרדו את השואה בין עשרה לשלושים איש.

## קישורים חיצוניים

* אתר השלטון המקומי פשיסחה 
* 
* 
* פשיסוחה באתר מרכז מורשת יהדות פולין
* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מזוביה: יישובים
קטגוריה:מזוביה: עיירות יהודיות
קטגוריה:גטאות בפולין
קטגוריה:יישובים שהוקמו ב-1710
שישה צבעים

[ממוזער|254x254 פיקסלים|עמותת שישה צבעים במתחם אוהלים ב[שדרות רוטשילד בתקופת המחאה החברתית בישראל 2011]]
**שישה צבעים** היא עמותה רשומה, העוסקת בפעילות קהילתית לציבור קהילת הלסביות ההומואים הטרנסג'נדר והביסקסואלים (להט"ב) בישראל.

העמותה מופעלת על ידי מתנדבים ותרומות. משרדי הנהלת העמותה יושבים בגבעת עדה והפעילות מוגדרת כארצית.

שישה צבעים הוקמה ב-4 בנובמבר 2006, ונרשמה כעמותה ב-3 בספטמבר 2007. כיו"ר העמותה מכהן ברוך אורן.

במהלך משותף עם פעילות ופעילים בקהילה הגאה בחיפה, בסוף חודש אוקטובר 2015, שינתה העמותה את אופייה מעמותה ארצית לעמותה חיפאית מקומית. עיקר פעילות העמותה הועבר לחיפה, הוחלפו בעלי\ות התפקידים בעמותה, וכיום העמותה מוכרת בשם "הקשת החיפאית".

## תחומי פעילות עיקריים
הארגון פועל למען קידום התחומים הבאים בחברה הישראלית:
* הפעלת קבוצות מפגש חברתיות, קבוצות ספורט, קבוצות טיולים, קורסים וחוגי העשרה לציבור הלהט"ב.
* הפעלת שירותי מידע קהילתיים: הפקת היומן הקהילתי באינטרנט ובדפוס, הפעלת טלוויזיה קהילתית המשודרת באינטרנט ובערוץ הקהילתי בכבלים ובלוויין.
* סיוע ועידוד פעילות אקטיביסטית גאה וקידום זכויות להט"ב.
* מניעת הומופוביה וסיוע לנפגעות ונפגעי אלימות להט"בופובית.
* קידום צדק חברתי.

## קישורים חיצוניים

*  - סיקור מיצג "החתונה הגאה" של שישה צבעים במצעד הגאווה בתל אביב
* קבוצת מפגש חברתית באשדוד - כתבה על המפגש הראשון של קבוצת "שישה צבעים אשדוד", דצמבר 2007, אתר גוגיי
* 
* עמותת הקשת החיפאית - עמוד הפייסבוק של עמותת "הקשת החיפאית"
* 
## הערות שוליים

קטגוריה:ישראל: ארגוני חינוך
קטגוריה:ישראל: ארגוני להט"ב
קטגוריה:ישראל: עמותות
כרטיס עלייה למטוס

[שמאל|ממוזער|250px|כרטיס עלייה למטוס של חברת [בריטיש איירווייז בטיסה BA86 מוונקובר לנמל התעופה הית'רו ביום 5 ביוני בשעה 17:55. הכרטיס מציין את מספר שער העלייה למטוס (D64), את שעת סגירת השער (17:35) ואת המושב שהוקצה לנוסע (62K).]]
[שמאל|ממוזער|250px|כרטיס עלייה למטוס של חברת [לופטהאנזה לטיסה LH1024 ממינכן להנובר, ביום 23 ביולי. העלייה למטוס מתחילה בשעה 14:25 דרך שער G30 ולנוסע הוקצה מושב 24A.]]
**כרטיס עלייה למטוס** (באנגלית: **Boarding pass**) הוא מסמך המונפק על ידי חברת תעופה, הרשות המופקדת על הפעלתו של שדה תעופה, או מי מטעמן, המעניק לנוסע את הזכות לעלות על טיסה. כרטיס העלייה למטוס מונפק בשדה התעופה בדלפק הבידוק לטיסה או באמצעות עמדה לבידוק עצמי. כמו כן, חלק גדול של חברות התעופה מאפשר לבצע בידוק עצמי והנפקת כרטיס העלייה למטוס לפני ההגעה לשדה, באמצעות האינטרנט או הטלפון הסלולרי.

כרטיס העלייה למטוס מכיל את המידע שלהלן, כולו או חלקו:
* שם הנוסע
* מספר כרטיס הטיסה
* קוד חברת התעופה ומספר הטיסה
* תאריך הטיסה, שעת פתיחת שער העלייה למטוס, ולעיתים גם את מועד סגירתו או את מועד ההמראה המתוכנן של הטיסה
* שדה התעופה ממנו ממריאה הטיסה ושדה היעד
* מספר שער העלייה למטוס
* זיהוי המושב במטוס שהוקצה לנוסע, זיהוי מחלקת הטיסה, ולעיתים גם הסימון האם המושב נמצא במחלקה שבה מותר העישון או לא.
חברות מסוימות נוהגות לעשות שימוש בכרטיס פלסטיק רב-שימושי הנושא רק מספר סידורי.

בעבר נהוג היה לצרף את קופון הטיסה שבכרטיס הטיסה אל כרטיס העלייה למטוס, אך לעיתים לא מקפידים על נוהג זה, ובמקרה שכרטיס הטיסה הוא אלקטרוני אין קופון טיסה כלל. על הנוסע להציג את כרטיס העלייה למטוס בבדיקה הביטחונית, במעבר הגבול, בשער העלייה למטוס ולעיתים גם בכניסה למטוס או בתוכו. לעיתים נלקח כרטיס העלייה למטוס, או חלק ממנו, בשער. ברוב שדות התעופה הגדולים מותקנים כיום קוראים אלקטרוניים המזהים את כרטיס העלייה למטוס, ומנהלים את רישום הנוסעים שהתייצבו בשער ועלו אל הטיסה. לדבר זה חשיבות בעיקר לצורך אישור הטענתה של כבודת הנוסע בתא המטען של המטוס (על פי אמנת ורשה), בדרך כלל בדיעבד. 

## ראו גם
* עלייה למטוס
* שער עלייה למטוס

## קישורים חיצוניים

קטגוריה:תעופה אזרחית
עלייה למטוס
היינריך וולף

**היינריך וולף** (בגרמנית: **Heinrich Wolf**); 20 באוקטובר 1875 - דצמבר 1943) היה שחמטאי יהודי-אוסטרי. בשיאו היה ממוקם במקום ה-11 בעולם מבחינת מד-כושר, לפי אומדן אחר היה במקום התשיעי.

בשנת 1899 חלק וולף מקום 5–7 בתחרות וינה (ניצח: גזה מארוצי). בשנת 1900 חלק מקום 7–10 בתחרות מינכן (ניצחו: גזה מארוצי, קרל שלכטר והרי נלסון פילסבורי). בשנת 1902 חלק מקום 5–7 בתחרות מונטה קרלו (ניצח: גזה מארוצי), חלק מקום 5–6 בתחרות הנובר (ניצח: דוד ינובסקי) וניצח, יחד עם דוד ינובסקי בתחרות וינה.

וולף סיים בתיקו דו-קרב עם אוסיפ ברנשטיין +1 -1 =6 (+ ניצחונות – הפסדים = תוצאות תיקו).

בשנת 1903 סיים במקום השביעי בתחרות מונטה קרלו (ניצח: זיגברט טאראש). בשנת 1904 חלק מקום 8–9 בתחרות קובורג (ניצחו: רודולף סוידרסקי, קורט פון ברדלבן וקרל שלכטר), וחלק מקום 4–5 בתחרות וינה (ניצח: קרל שלכטר).

בשנת 1905 סיים במקום העשירי בתחרות אוסטנדה (ניצח: גזה מארוצי), חלק מקום 7–10 בתחרות ברמן (ניצחו: גזה מארוצי ודוד ינובסקי), סיים במקום השני, אחרי קרל שלכטר בתחרות וינה.

בשנת 1906 חלק מקום 6–7 בתחרות נירנברג (ניצח: פרנק מרשל). בשנת 1907 חלק מקום 9–11 בתחרות וינה (ניצח: ז'אק מיזס) והגיע למקום העשירי בתחרות קרלסבד (ניצח: עקיבא רובינשטיין). בשנת 1908 חלק מקום 9–12 בתחרות דיסלדורף (ניצח: פרנק מרשל).

בשנת 1908 ביקש אלוף העולם עמנואל לסקר מוולף לשמש כעוזרו בדו-קרב על אליפות העולם שקיים נגד זיגברט טאראש. בנוסף לוולף התבקש גם שמעון אלאפין לשמש כעוזרו של לסקר; זו הייתה הפעם הראשונה בהיסטוריה של אליפויות העולם שנעשה שימוש בעוזרים.

לאחר מלחמת העולם הראשונה חלק וולף מקום 6–7 בתחרות פיסטיאן בשנת 1922 (ניצח: יפים בוגוליובוב), חלק מקום 8–10 בתחרות טפליץ-שונאו בשנת 1922 (ניצחו: ריכרד רטי ורודולף שפילמן) וסיים במקום השלישי בתחרות וינה 1922 (ניצח: עקיבא רובינשטיין).

בשנת 1923 סיים במקום ה-14 בתחרות קרלסבד (ניצחו: אלכסנדר אלכין, יפים בוגוליובוב וגזה מארוצי), וחלק מקום 12–13 בתחרות אוסטרבה 1923 (ניצח: עמנואל לסקר).

וולף נרצח על ידי הנאצים בשנת 1943.

## קישורים חיצוניים

* 

## משחקים מוסברים (באנגלית)
### 1922
* ריכרד רטי מול היינריך וולף, 7.10.1922, Was Chess More Fun 100 Years Ago?

## הערות שוליים

קטגוריה:שחמטאים יהודים אוסטרים
קטגוריה:שחמטאים יהודים בשואה
קטגוריה:שחמטאים שנספו בשואה
קטגוריה:יהודים בשואה: אוסטריה
קטגוריה:ספורטאים שנספו בשואה
קטגוריה:אוסטרים שנולדו ב-1875
קטגוריה:אוסטרים שנפטרו ב-1943
מפיסטו (מכונה)

**מפיסטו** (באנגלית: **Mephisto**) היה בובה מכנית שפעלה משנת 1876 עד שנת 1889 ונטען שהיא מסוגלת לשחק שחמט באופן אוטומטי.

## היסטוריה
המכונה נבנתה על ידי צ'ארלס גומפל, יצרן של גפיים מלאכותיות. מפיסטו נשלט מחדר אחר באמצעים אלקטרו מכניים והופעל לראשונה על ידי אמן השחמט איזידור גונסברג.

מפיסטו היה האוטומטון הראשון שניצח בתחרות שחמט שהתקיימה בלונדון בשנת 1878. מפיסטו הוצג באופן סדיר במשך עשר שנים ובשלב מסוים היה לו מועדון שחמט משלו.

בשנת 1879 מפיסטו, ואיתו איזידור גונסברג, יצאו לסיור, וניצחו את כל הגברים שהתחרו מולו. כאשר אישה ביקשה להתמודד מול המכונה, מפיסטו השיג עמדה זכויה לפני ש"הפסיד" במשחק ולאחר מכן הציע באופן מנומס ללחוץ את ידה של המתמודדת.

בשנת 1889 מפיסטו הוצג בתערוכה העולמית של פריז (1889), והופעל שם על ידי ז'אן טאובנהאוס. לאחר מכן פורק ואין יודעים מה אירע לו לאחר שנה זו.

השם מפיסטו שימש בהמשך כשם של מחשב שחמט ייעודי שזכה באליפות העולם למיקרו-מחשבים בין השנים 1985–1990. בשנת 2008 השם נוצל על ידי חברת האלקטרוניקה Saitek לקו מחשבי השחמט שלה.

## ראו גם
* הטורקי

קטגוריה:שחמט
קטגוריה:בובות
קטגוריה:תרמיות שחמט
פלורן מאלודה

**פלורן מאלודה** (בצרפתית: **Florent Malouda**; נולד ב-13 ביוני 1980 בקאיין שבגיאנה הצרפתית) הוא כדורגלן עבר צרפתי ששיחק בעמדת הקיצוני השמאלי. לזכותו 80 הופעות במדי נבחרת צרפת וכן 4 הופעות נבחרת גיאנה הצרפתית. זכור בעיקר בשל תקופותיו באולימפיק ליון וצ'לסי.

## קריירה
בצעירותו שיחק מאלודה במספר קבוצות קטנות בעירו. בגיל 16 עבר לגור בצרפת והחל לשחק בקבוצות הנוער של שאטורו. בשנת 1998 ערך את הופעת הבכורה במדי הקבוצה הבוגרת במשחק מול אנגולם במסגרת המחזור ה-28 של הליגה הצרפתית השנייה. מאלודה שיחק בשאטורו במשך ארבע עונות, בהן השתתף ב-59 משחקים וכבש 5 שערים.

בעונת  עבר לגנגאן אשר הציעה לו חוזה כספי גדול יותר מזה של שאטורו. מאלודה הפך לכוכב המרכזי של הקבוצה, הוא שיחק בקבוצה במשך שלוש עונות שבמהלכן השתתף ב-92 משחקים וכבש 15 שערים. בעקבות יכולתו, מספר קבוצות מהליגה הראשונה התעניינו ברכישתו.

בעונת  רכשה אולימפיק ליון את מאלודה מגנגאן תמורת מיליון אירו. תוך זמן קצר הפך לאחד משחקני המפתח במועדון, ועמה זכה ארבע פעמים באליפות צרפת ושלוש פעמים בגביע הצרפתי. כמו כן, הוביל את המועדון פעמיים לרבע גמר ליגת האלופות. במשך תקופתו בליון, השתתף מאלודה ב-138 משחקים בהם כבש 25 שערים. לאחר ארבע עונות נחשב מאלודה לאחד השחקנים הטובים בתפקידו. בשל כך הפך מאלודה לשחקן מבוקש במספר מועדונים בכירים באירופה.

ב-8 ביולי 2007 חתם במועדון האנגלי צ'לסי מהפרמייר ליג, ששילם לליון כ-20 מיליון אירו. במשך חצי העונה הראשונה שיחק בכל משחק, תחת שרביטו של ז'וז'ה מוריניו, אך כאשר מוריניו פוטר ואברהם גרנט מונה למאמנה החדש של צ'לסי, דעך מעמדו של מאלודה.

ב-16 ביולי 2013 חתם מאלודה בשורות טרבזונספור מליגת העל הטורקית. לאחר שסיים את חוזהו בטורקיה, חזר לצרפת וחתם במץ.

ב-23 באוגוסט 2015 חתם בדלהי דינמוס ההודית.

ב-26 בינואר 2018 חתם מאלודה בדיפרדנג' 03 מליגת העל הלוקסמבורגית.

## קריירה בינלאומית
בשנת 2004 זומן מאלודה לראשונה לסגל נבחרת צרפת, ועמה שיחק במונדיאל 2006, ביורו 2008 וביורו 2012. עד שנת 2012 ערך בסך הכל 80 הופעות במדי הנבחרת, בהן כבש תשעה שערים.

ביוני 2017 הצטרף לנבחרת גיאנה הצרפתית, אמנם על פי חוקי פיפ"א כל שחקן יכול לשחק בנבחרת בוגרת אחת בקריירה שלו, אך הוא יכול היה להצטרף לגיאנה הצרפתית מאחר שהיא אינה חברה בפיפ"א. הוא ערך את הופעת הבכורה שלו נגד  במסגרת גביע הקריביים 2017.

## קישורים חיצוניים

קטגוריה:כדורגלנים צרפתים
קטגוריה:כדורגלנים מגינאה הצרפתית
קטגוריה:קשרי כדורגל צרפתים
קטגוריה:כדורגלני שאטורו
קטגוריה:כדורגלני גנגאן
קטגוריה:כדורגלני אולימפיק ליון
קטגוריה:כדורגלני צ'לסי
קטגוריה:כדורגלני טרבזונספור
קטגוריה:כדורגלני מץ
קטגוריה:כדורגלני אודישה
קטגוריה:כדורגלני נבחרת צרפת
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני גביע הזהב 2017
קטגוריה:ספורטאים צרפתים באנגליה
קטגוריה:ספורטאים צרפתים בטורקיה
קטגוריה:ספורטאים זרים בהודו
קטגוריה:ספורטאים זרים במצרים
קטגוריה:ספורטאים זרים בלוקסמבורג
קטגוריה:צרפתים שנולדו ב-1980
גביע וינס לומברדי

**גביע וינס לומברדי** (באנגלית: **Vince Lombardi Trophy**) הוא גביע ספורט המוענק לקבוצה הזוכה בסופרבול, אליפות ליגת ה-NFL.

## היסטוריה
שמו המקורי של הגביע הוא "גביע אליפות העולם", תחת שם זה הוענק בין 1967 ל-1969, בשלושת הסופרבולים הראשונים, כשעוד אלו כונו אליפות העולם בין ליגת ה-AFL לליגת ה-NFL.
משנת 1970 הגביע נקרא על שם מאמן הפוטבול האגדי של הגרין ביי פאקרס, וינס לומברדי, שהוביל את הפאקרס לזכייה בשני תארים ב-1967, ו-1968, ונפטר מסרטן ב-1970.

מדי שנה מיוצר גביע חדש והקבוצה המנצחת בסופרבול רשאית להחזיק את הגביע במתקניה, למעט מקרה חריג בודד: בהתאם להסכם פשרה שנחתם לאחר סכסוך משפטי ממושך, הגביע של סופרבול V, בו זכתה קבוצת בולטימור קולטס, נשאר בחזקת עיריית בולטימור וזאת לאחר שבעלי הקולטס העבירו את הקבוצה לאינדיאנפוליס.

החל מסופרבול XXX ב-1996, בו זכתה קבוצת הדאלאס קאובויס, מוענק הגביע לקבוצה הזוכה בטקס המתקיים על כר הדשא, קודם לכן הוענק בטקס בחדר ההלבשה.

## תיאור ומידות
אורכו של הגביע כ-56 ס"מ והוא שוקל כ-3.2 ק"ג, הוא עשוי כולו מכסף סטרלינג, מלאכת יד של חברת טיפאני ושות'. עיצוב הגביע מבוסס על רישום מ-1966, ששרטט סגן נשיא חברת טיפאני בפני הקומישינר של ה-NFL פיט רוזל. צורתו לא השתנתה כלל לאורך השנים: דמות כדור פוטבול בגודל תקני על בסיס של מתקן בעיטה, מה שהוסיף למיצובו כאחד הסמלים הידועים בתרבות האמריקאית.

על פי חברת טיפאני, ביצירת הגביע מוקדשים לפחות 72 שעות מלאכת יד של אומן, בתחילה מעוצבים ומורכבים שני חצאי הכדור המולחמים זה לזה בדיוק מושלם, צורף מומחה חורץ על הגביע את צורת התפרים האופיינית לכדור פוטבול אמיתי ולאחר מכן ממסמר ומלחים אותו למוט כסף ולבסיס. לאחר הכנתו נחקק על הגביע סמל הליגה וכן מספר הסופרבול של אותה שנה. לאחר המשחק חוזר הגביע לתיקוני נזקים אם נוצרו, וכן נחרטים עליו שם הקבוצה הזוכה, תאריך הזכייה ותוצאת המשחק.

## קישורים חיצוניים

* 

קטגוריה:פרסי ספורט
קטגוריה:NFL
קטגוריה:סופרבול
She's So Unusual

**She's So Unusual** הוא אלבום הבכורה של הזמרת האמריקאית סינדי לאופר. 

האלבום מכר מעל ל-16 מיליון עותקים בכל העולם, והוא האלבום הנמכר ביותר של לאופר ואחד האלבומים הנמכרים בעולם בעשור זה.

האלבום הניב להיטי ענק כמו "Time After Time", "She Bop" והלהיט הגדול ביותר – "Girls Just Want to Have Fun". האלבום זיכה אותה בפרסים ומועמדויות רבים בטקס הגראמי 1985, ביניהם ההקלטה של השנה והמבצעת הווקאלית הטובה ביותר (שניהם עבור "Girls Just Want to Have Fun"), שיר השנה ("Time After Time"), אלבום השנה וזכייה כתגלית השנה.

האלבום דורג במקום ה-487 ברשימת "500 האלבומים הטובים ביותר" ובמקום 41 ברשימת "נשים ברוק: 50 האלבומים הטובים ביותר" של המגזין "רולינג סטון". האלבום היה גם לאלבום הבכורה הראשון שהניב ארבעה להיטים שהגיעו אל החמישייה הראשונה של מצעד בילבורד: "Time After Time", "She Bop", "Girls Just Want to Have Fun" ו־"All Through The Night".

בקיץ 2013, בחגיגות 30 שנה לתחילת הקריירה שלה והוצאת האלבום, לאופר הרגישה שהיא חייבת להודות למעריצים שלה לדבריה על "הדרך הארוכה שהם עברו איתה ועל כך שהם נשארו נאמנים לה" ויצאה למסע הופעות מיוחד בארצות הברית, יפן, קנדה, אוסטרליה וסיימה אותו בישראל ב-4 בינואר 2014. במופע זה היא ביצעה את כל שירי האלבום, מהשיר הראשון עד האחרון, כולל עוד שירים מובחרים שביצעה במהלך השנים.

## רשימת רצועות

# Money Changes Everything
# Girls Just Want to Have Fun
# When You Were Mine
# Time After Time
# She Bop
# All Through the Night
# Witness
# I'll Kiss You
# He's So Unusual
# Yeah Yeah


## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1983
קטגוריה:אלבומי סינדי לאופר
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב בממלכה המאוחדת
קטגוריה:אלבומי זהב בצרפת
קטגוריה:אלבומי פלטינה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בקנדה
האגן הפריזאי

שמאל|ממוזער|300px|מפה גאולוגית של צרפת. האגן הפריזאי בצהוב
**האגן הפריזאי** (בצרפתית: **Bassin parisien**) הוא אחד האזורים הגאולוגיים המרכזיים של צרפת. אגן זה התפתח מאז הטריאס על תשתית אורוגנית שנוצרה במהלך הקימוט ההרציני.

האזור המכונה בדרך כלל "האגן הפריזאי" קטן בהשוואה לשטח שמגדיר המבנה הגאולוגי, והוא מתפרש על-פני מרכז וצפון צרפת. ואולם, האגן הפריזאי במלואו נמתח מהגבעות שבדרום קאלה אל פואטייה ומקן לגבולו האמצעי של עמק הריין, מזרחית לזארבריקן.

## קישורים חיצוניים

* 

קטגוריה:צרפת: גאולוגיה
אומפאלוס

__NOTOC__

**אומפאלוס** (יוונית: **ὀμφαλός**; מילולית: "טבור") הוא אבן מצבה בעל משמעות דתית. על פי המיתולוגיה היוונית, האל זאוס שלח שני נשרים לעוף ברחבי תבל ולהפגש במרכזו, טבור העולם. אבני אומפאלוס המציינות נקודה זו הוקמו במספר אתרים ברחבי המזרח התיכון, המפורסם שבהם היה אצל האורקל מדלפי.

## דלפי

[ממוזער|ריאה מציעה לקרונוס את אבן האומפאלוס  מחופשת לזאוס ב[קדרות יוון העתיקה|קדרות הדמות האדומה מאת צייר נאוסיקה  מהמאה ה-5 לפנה"ס במוזיאון המטרופוליטן לאמנות]]
רוב הגרסאות ממקמות את האומפאלוס באדיטון של המקדש (האזור הפנימי ביותר, מקביל לקודש הקודשים במקדש היהודי) ליד הפיתיה, מתוכה דיבר האל. על האבן עצמה ישנה חריטה של רשת וחור במרכזה המתרחב בכיוון הבסיס. 

האומפאלוס בדלפי זוהה בתור האבן שהאלה ריאה עטפה בבגדים וחיפשה לזאוס. מטרתה הייתה להציל את זאוס מפני בעלה, קרונוס, שבלע את ילדיו כדי למנוע מהם להדיח אותו.

## ירושלים
במדרש תנחומא דורשים חז"ל את הפסוק מספר יחזקאל  לומר שירושלים נמצאת בטבורו של עולם. מוקד בית המקדש בירושלים היה בקודש הקודשים, שם עמדה אבן השתייה עליה ישב ארון הברית. גם בכנסיית הקבר בירושלים קיימת אבן אומפאלוס.

הנוסע ארקולף מתאר בספרו "De Locis Sanctis" כי יש עמוד באמצע ירושלים מצפון למקומות הקדושים המציין את טבור הארץ.


תמונה:Omphallos.jpg|האומפאלוס בדלפי
תמונה:SaDuMuangChiangRai.jpg|אומפלוס בצ'יאנג ראי, תאילנד
תמונה:5289-20080123-jerusalem-holy-sepulchre-omphalos.jpg|אבן אומפאלוס בכנסיית הקבר בירושלים
תמונה:The rock of the Dome of the Rock Corrected.JPG.jpg|אבן השתייה בכיפת הסלע על הר הבית בירושלים


## קישורים חיצוניים

*עפר לבנה-כפרי, ירושלים - 'טבור הארץ' במסורת האסלאם, כתב העת קתדרה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יוון העתיקה: דת
קטגוריה:אבנים קדושות
הכתר הממלכתי של ג'ורג' הראשון

**הכתר הממלכתי של ג'ורג' הראשון** (באנגלית: **State Crown of George I**) היה כתר ממלכתי שיוצר עבור ג'ורג' הראשון, מלך בריטניה.

## היסטוריה ותיאור הכתר
לאחר הכתרתו של ג'ורג' הראשון כמלך בריטניה הגדולה ואירלנד בשנת 1714 הוחלט להחליף את הכתר הממלכתי (הכתר שנוצר עבור המלך צ'ארלס השני ושימש ככתר ממלכתי רשמי בו נעשה שימוש בעת טקסי פתיחת הפרלמנט). ההחלטה נבעה ממצבו הירוד של הכתר. בדומה לכתר הממלכתי הקודם, גם הכתר החדש עוטר באבנים וזכוכית ולא ביהלומים.

הכתר כלל בסיס שממנו עלו ארבעה חצאי קשתות המתחברות במרכז הכתר מתחת למונד עשוי אקוומרין שמעליו צלב. 

בשנת 1727 הוצאו חלקי הזכויות והאבנים והוחלפו ביהלומים שכורים בשווי של 109,200 ליש"ט. בכתר נעשה שימוש להכתרתו של המלך ג'ורג' השני - אולם לרגל ההכתרה חצאי הקשתות שנטו מטה במרכז הכתר נמשכו כלפי מעלה.

בכתר נעשה שימוש גם בהכתרת המלכים: ג'ורג' השלישי, ג'ורג' הרביעי וויליאם הרביעי.

הכתר שופץ בשנת 1820 בשל מצבו הקשה והתברר שהאבן שבראש הכתר הייתה למעשה זכוכית כחולה ירוקה - וזו הוחלפה באבן יקרה. בכתר המשופץ נעשה שימוש בהכתרתו של ויליאם הרביעי בשנת 1831, והיה זה השימוש האחרון שנעשה בכתר.

בשנת 1838 המלכה ויקטוריה החליפה את הכתר בכתר האימפריה הממלכתי תוך שימוש באבנים היקרות והיהלומים של הכתר הממלכתי של ג'ורג' הראשון.

מסגרת הכתר הריקה, יחד עם מסגרת כתר ההכתרה של ג'ורג' הרביעי ועם כתר ההכתרה של אדליידה, נסיכת סקסוניה-מיינינגן, רעייתו של ויליאם הרביעי) נמכרו לצורפים המלכותיים.

מסגרות הכתרים הריקות הוענקו במתנה למלכה אליזבת השנייה בשנת 1995 והם מוצגים בבית התכשיטים שבמצודת לונדון.

## קישורים חיצוניים
* תצלומי הכתר 

קטגוריה:תכשיטי הכתר של הממלכה המאוחדת
ג'ורג' הראשון
True Colors (אלבום של סינדי לאופר)

**True Colors** (תרגום חופשי: צבעים אמיתיים) הוא האלבום השני של הזמרת האמריקאית סינדי לאופר.

## הפקה
האלבום יצא שלוש שנים לאחר צאת אלבום הבכורה שלה, "She's So Unusual".

האלבום זכה להצלחה וכלל את להיט הנושא, "True Colors", אחד מלהיטיה הגדולים ביותר, שהגיע למקום הראשון במצעד הבילבורד ולמקום השני במצעדים בישראל.
מאותו אלבום, להיט נוסף בשם "Change Of Heart" הגיע למקום השלישי במצעד הבילבורד ולמקום הראשון בישראל, בו שהה 13 שבועות. שיר נוסף שהיה ללהיט הוא גרסת הכיסוי לשירו של מרווין גיי "What's Going On".

סינגל נוסף מהאלבום, "Boy Blue", הוא הסינגל הראשון של לאופר שלא נכנס לטופ 40 ולא זכה לוידאו קליפ (מאוחר יותר פורסם וידאו קליפ מהופעה של לאופר בפריז).
לאופר כתבה את השיר על חבר טוב שלה שנפטר מאיידס. כל מכירות הסינגל נתרמו לצדקה.

גרסת כיסוי נוספת באלבום היא "Maybe He'll Know", לביצוע קודם של לאופר עם להקתה "בלו אנג'ל" משנת 1980, עוד בטרם פצחה בקריירת סולו. בילי ג'ואל התארח בשיר ותרם זִמרת רקע.

אנני ליבוביץ' צילמה את הצילום שעל עטיפת התקליט.

## רשימת השירים

### מהדורות מחודשות

## מיקומי שיא במצעדים
### מצעדים שבועיים

## נתוני מכירות

## קישורים חיצוניים

## הערות שוליים

קטגוריה:אלבומי סינדי לאופר
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
בלו אנג'ל (אלבום)

שמאל|ממוזער|200px|עטיפת האלבום Blue Angel

**Blue Angel** הוא אלבום משנת 1980 שהוציאה להקת Blue Angel. את הלהקה הקימו הסולנית הראשית סינדי לאופר, ביחד עם ג'ון ת'ורי. הם הוציאו אלבום אחד בלבד תחת שם זה.

האלבום נכשל מבחינה מסחרית, ולאופר הגיעה למצב של פשיטת רגל והלהקה התפרקה.
מתוכו האלבום יצאו הסינגלים I'm Gonna Be Strong, I Had a Love, Late ו-Fade.
רק הסינגל "I'm Gonna Be Strong" נכנס למצעדים, ורק של הולנד בלבד, ודורג במקום ה-37.

בהמשך הקריירה של סינדי, היא יצרה גרסת כיסוי לשניים מהשירים באלבום: - "I'm Gonna Be Strong (במקור של פרנקי ליין) מאלבום האוסף Twelve Deadly Cyns...and Then Some ו-Maybe He'll Know (מהאלבום True Colors).

## רשימת השירים באלבום
# Maybe He'll Know
# I Had a Love
# Fade
# Anna Blue
# Can't Blame Me
# Late
# Cut Out
# Take a Chance
# Just the Other Day
# I'm Gonna be Strong
# Lorraine
# Everybody's Got an Angel

## קישורים חיצוניים

קטגוריה:אלבומי 1980
קטגוריה:אלבומי סינדי לאופר
קטגוריה:אלבומים באנגלית
בלו אנג'ל (להקה)

**בלו אנג'ל** היא להקה שהוקמה בשנת 1979, ושבה סינדי לאופר הייתה סולנית. הלהקה הוציאה אלבום ראשון ויחיד, "בלו אנג'ל", שנכשל מסחרית וגרם ללאופר לפשוט רגל וללהקה להתפרק.

לאחר מכן פתחה לאופר בקריירת סולו מצליחה, ואפילו חידשה 2 שירים מהאלבום של הלהקה.

## דיסקוגרפיה

## קישורים חיצוניים

קטגוריה:ניו יורק: להקות
קטגוריה:להקות אמריקאיות
קטגוריה:סינדי לאופר
קטגוריה:להקות שהוקמו בשנת 1979
דיגניטי הלת' ספורטס פארק

**דיגניטי הלת' ספורטס פארק** (באנגלית: **Dignity Health Sports Park**), ובעבר היה ידוע בשמות **הום דיפו סנטר** (באנגלית: **Home Depot Center**), ו**סטאבהאב סנטר** (באנגלית: **StubHub Center**), הוא אצטדיון כדורגל הממוקם בעיר קרסון שבארצות הברית. האצטדיון משמש כמגרשה הביתי של לוס אנג'לס גלאקסי מליגת ה-MLS האמריקנית, ובעבר גם כביתה של צ'יבאס ארצות הברית, והלוס אנג'לס צ'רג'רס מליגת ה-NFL. עלות הקמתו הייתה 150 מיליון דולר ונותנת החסות שלו היא רשת החנויות הום דיפו. בסמוך לאצטדיון ממוקם מגרש טניס המכיל 8,000 מקומות ישיבה, אשר נחנך בשנת 2003.

27,000 מקומות הישיבה באצטדיון עוצבו במיוחד בסגנון של אצטדיון כדורגל, ובתור אחד מאצטדיוני הכדורגל החשובים בארצות הברית, הוא קיבל את הכינוי "הקתדרלה של הכדורגל האמריקני".

עם פתיחתו של האצטדיון, ביוני 2003, נערכו מספר חגיגות לרגל האירוע. פלה, אחד מגדולי הכדורגלנים בהיסטוריה, היה בין הנוכחים במשחק בין ותיקי כדורגלני העולם לבין ותיקי כדורגלני לוס אנג'לס לדורותיהם.

נבחרות ארצות הברית בכדורגל, הן של הגברים והן של הנשים, משתמשות באצטדיון זה תדיר כמתקן אימונים וכן לאירוח משחקים ביתיים. כמו כן, באצטדיון זה נערך גמר גביע העולם לנשים בשנת 2003. האצטדיון ארח את משחק האולסטאר של ה-MLS בשנת 2003, כמו גם את גמר גביע ה-MLS בשנים 2003, 2004 ו-2008.

## קישורים חיצוניים

* האצטדיון ב-Stadium Guide
* האצטדיון ב-World Stadiums 

קטגוריה:אצטדיוני כדורגל בארצות הברית
קטגוריה:לוס אנג'לס: ספורט
קטגוריה:קליפורניה: אצטדיונים ומתקני ספורט
קטגוריה:לוס אנג'לס גלאקסי
קטגוריה:אצטדיוני גביע העולם בכדורגל נשים 2003
A Night to Remember

**A Night to Remember** הוא אלבומה השלישי של הזמרת האמריקאית ואייקון שנות ה-80 הפופולרית סינדי לאופר.

לאחר שניסתה את מזלה בקריירת משחק, חזרה לאופר לאולפן ההקלטות שלוש שנים אחרי אלבומה האחרון, True Colors. באלבום זה לאופר התבגרה ושינתה את תדמיתה הקודמת, ובנוסף הייתה יותר מעורבת בכתיבת האלבום.

האלבום קיבל ביקורות לא מעודדות ולא הניב שום להיט ענק, למעט "I Drove All Night" שזכה להצלחה רבה. השיר הוצע קודם לכן לרוי אורביסון, שהקליט את השיר בתור גרסת דמו, ולאחר מכן החליט לגנוז אותו. כותבי השיר, שעבדו באותו זמן עם לאופר על אלבומה וכתבו איתה שירים, הציעו לה את השיר והיא קיבלה אותו. לדבריה, היא אהבה את הרעיון של "אישה נוהגת, אישה בשליטה". מאוחר יותר כשאורביסון נפטר, חברת התקליטים שלו הוציאה אלבום משיריו שנגנזו, ואת השיר עצמו שחררו כסינגל לרדיו בשנת 1992. השיר גם זכה לחידוש של הזמרת סלין דיון בשנת 2003.

סינגל נוסף שזכה להצלחה מהאלבום, My First Night Without You, היה בין הווידאו קליפים הראשונים שלווה בכתוביות לבעלי בעיות שמיעה.

בגרסת האלבום היפנית, הופיע השיר "Hole in My Heart (All the Way to China)" שהשתתף גם בפסקול הסרט בכיכובה של לאופר, "Vibes" ("זעזועים") ואף יצא וידאו קליפ ב-1988 כדי לקדמו. השיר זכה להצלחה גדולה בניו זילנד ובאוסטרליה.

## רשימת רצועות
# "Intro"
# "I Drove All Night"
# "Primitive"
# "My First Night Without You"
# "Like a Cat"
# "Heading West"
# "A Night to Remember"
# "Unconditional Love"
# "Insecurious"
# "Dancing With a Stranger"
# "I Don't Want to Be Your Friend"
# "Kindred Spirit"

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי סינדי לאופר
קטגוריה:אלבומים באנגלית
קטגוריה:אלבומי חברת אפיק רקורדס
הפארק הלאומי מנו

**מנו** (ספרדית: **Manú**) הוא פארק לאומי בדרום מזרח פרו. הפארק הוכרז ב-1973, והוא מגן על שטח של 15,328 קמ"ר, מה שהופך אותו לפארק הלאומי הגדול ביותר בפרו.

## היסטוריה
האזור בו שוכן הפארק נכלל בתחומי אימפריית האינקה בשיא התרחבותה, בתקופת שלטונו של פאצ'אקוטי במהלך המאה ה-15. זמן קצר לאחר כיבוש האזור בידי הספרדים, הם הקימו בו את הכפר פאוקרטמבו (Paucartambo), שסיפק לקוסקו מוצרים כקוקה, סוכר, פלפלים, כותנה ועץ. ב-1537 יצאה משלחת ספרדית ראשונה, בראשותו של חואן אלברס מלדונדו, לעומק שטחו של הפארק דהיום.

בסוף המאה ה-19 החל האזור לסבול מכריתת עצים לצורך תעשיית הגומי, אך פעילות זו נפסקה בשנות ה-20 של המאה ה-20, עקב העלויות הגבוהות שהיו כרוכות בכך, שלא אפשרו תחרות מול יצרנים אחרים. 

ב-1968 הוכרז האזור כ"יער לאומי", וב-1973 שודרג מעמדו והוא היה לפארק לאומי. אונסק"ו הכריז על הפארק כשמורה ביוספרית ב-1977 וכאתר מורשת עולמית ב-1987. שטחו של האזור שהוכרז כשמורה ביוספרית כולל 2,570 קמ"ר נוספים, ו-914 קמ"ר אחרים הוכרזו כ"אזור תרבותי".

בתחומי הפארק כ-30 כפרים שתושביהם דוברי קצ'ואה, וכן מספר קהילות קטנות של בני שבטים אמאזוניים שונים.

## גאוגרפיה
ממוזער|ימין|225px|מנופי הפארק
בפארק מגוון רחב של אזורים אקולוגיים. גובהו נע בין 150 מ' מעל פני הים (כחלק מאגן ההיקוות של האמאזונאס) לבין 3,500 מ' מעל פני הים (כחלק מרכס הרי האנדים). הפארק כולל את כל אגן הניקוז של נהר מאנו, עד הישפכו לנהר מדרה דה דיוס. הנהר מהווה גם את הדרך היחידה להגיע לפארק, שכן האזור כולו פראי, מבודד ולא מיושב.

האזורים הגבוהים של הפארק מכוסים עשב, משרע הטמפרטורות בהם גבוה, ובין אוקטובר לאפריל יורד בהם שלג. האזורים הנמוכים מ-2,600 מ' מיוערים, וכמות המשקעים השנתית בהם נעה בין 500 ל-1,000 מ"מ. באזורים שגובהם בין 1,600 ל-2,200 מ' עצים שגובהם 25 מ', וכן סחלבים ושרכים ממינים שונים. האזורים הנמוכים יותר הם גם חמים ולחים יותר, וגדל בהם יער גשם טרופי סבוך, שכמה מהעצים בו מתנשאים לגובה של למעלה מ-60 מ'. אזור זה נחשב לאזור המאפיין ביותר את נופי הפארק.

## פלורה ופאונה
המגוון הטופוגרפי הופך את הפארק גם לאחד המגוונים בעולם מבחינה ביולוגית. הוא כולל למעלה מ-15 אלף מיני צמחים, כ-2,400 מיני חרקים (מהם כ-1,200 מיני פרפראים), למעלה מ-800 מיני עופות, 210 מיני דגים, 159 מיני יונקים, 140 מיני דו-חיים ו-99 מיני זוחלים. עם היונקים המצויים בפארק נמנים היגואר, הפומה, אוצלוט, טאירה, שועל קולפאו, לוטרת ענק, דוב נמלים ענק, דוב נמלים דרומי, ארמדיל ענק, ארמדיל טאטו, עצלן חום גרון, טפיר ברזילאי, קפיבארה, אייל הביצות, אייל פרדי לבן-זנב, מזאמה אדומה, מזאמה אמזונית, צ'וני, פקארי מגוון, טאיאסו לבן שפתיים, דוב המשקפיים, קוף העכביש, טיטים, טמרין משופם, טמרין קיסרי, וכן הקוף הקטן בעולם - מרמוסט גמדי.

## קישורים חיצוניים

* 
* הפארק הלאומי מאנו באתר UNEP
* מפת הפארק

קטגוריה:ערכים שבהם תבנית בריטניקה אינה מתאימה
מנו
קטגוריה:פרו: אתרי מורשת עולמית
מנו
קטגוריה:יערות גשם באמריקה הדרומית
יונה (קבוצת כוכבים)

**יונה** היא קבוצת כוכבים לא בולטת בשמי הדרום, דרומית לקבוצת הכלב הגדול. הקבוצה הוגדרה במאה ה-16 על ידי האסטרונום ההולנדי פטרוס פלאנציוס ונקראה במקור "היונה של נוח" על שם היונה מסיפור המבול התנכי.

## כוכבי הקבוצה
**α ביונה** (**[[פקט]]**) הוא כוכב לבן-כחלחל במרחק של כ-270 שנות אור. מקור שמו של הכוכב הוא פאחיטה - יונה בערבית. בהירותו היא מדרגה 2.6 והוא הכוכב הבהיר ביותר בקבוצה והיחידי עם בהירות מדרגה מתחת ל-3.

**β ביונה** הוא כוכב כתום במרחק של כ-85 שנות אור. בהירותו היא מדרגה 3.2.

**μ ביונה** הוא כוכב הסדרה הראשית כחול (סוג ספקטרלי O9.5 V) במרחק של כ-1,300 שנות אור ועם בהירות מדרגה 5.1. זהו כוכב בורח עם מהירות של כ-100 קילומטר לשנייה ביחס לכוכבי הגלקסיה. הכוכב הוא אחד מתוך שלושה כוכבים בורחים (השניים האחרים הם 53 בטלה ו-AE בעגלון), שנראה שיצאו מנקודה אחת בקבוצת אוריון לפני כ-3 מיליון שנים. הסבר אפשרי לכך הוא שהכוכבים היו חלק ממערכת של ארבעה כוכבים שאחד הכוכבים בה הפך לסופרנובה והעיף את השלושה האחרים בכיוונים שונים.

## קישורים חיצוניים

* 

קטגוריה:קבוצות כוכבים
פנצ'ר (להקה)

**פנצ'ר** הייתה להקת פופ ישראלית, שפעלה בין השנים 1987–1991. הלהקה הייתה ידועה בעיקר בזכות שיריה ההומוריסטיים וגרסאות כיסוי פארודיות שביצעה ללהיטים בינלאומיים מוכרים.

## היסטוריה
הלהקה נולדה במסגרת תוכנית הרדיו של יקיר אביב "30 בצל", ששודרה ברשת ג' במהלך חודשי הקיץ, במחצית השנייה של שנות ה-80. חברי ההרכב המקורי של הלהקה היו: יקיר אביב עצמו, דידי הררי (שהיה אז בראשית הקריירה הרדיופונית שלו), אהרון קפלן ואמיר כהן (שהיה תקליטן שהתפרסם בזכות גרסאות רמיקס שעשה ללהיטים). אחת מהפינות בתוכנית נקראה "בוא נדבר גלויות", ובה הקריאו גלויות מפוברקות שהתייחסו בחלקן ללהקה פיקטיבית בשם פנצ'ר. בהמשך החלו לשדר בתוכנית את שירי הלהקה, שהיו גרסאות כיסוי פארודיות ללהיטים בינלאומיים מאותה תקופה. הפופולריות הרבה לה זכו שירי הלהקה גרמה לה לפרוץ מעבר לגבולות תוכנית הרדיו.

הלהקה החלה להופיע, וב-1987 הוציאה את אלבומה הראשון, "מסז' מסז'", שיצא על גבי קלטות בלבד. רוב שירי האלבום היו גרסאות כיסוי פארודיות ללהיטי התקופה, כמו שיר הנושא (שהתבסס על הלהיט הצרפתי "Voyage, voyage"), "שמה לי ג'לי" ("Everything She Wants" של להקת וואם), "19" (הלהיט של פול הרדקסל), "צחוק מטמטם" ("Walk Like A Man" של דיוויין) ועוד. באלבום הופיעו גם שלושה שירים מקוריים.

ב-1988 הוציאה הלהקה את אלבומה השני, "עוד פנצ'ר", הפעם ללא יקיר אביב, שפרש מהלהקה. האלבום הכיל שירים הומוריסטיים שנכתבו על ידי חברי הלהקה, והניב להיטים כגון "מים מים", "שיר מולדת", "שיר החתונה" ו-"סרט יום שישי".

אלבומה השלישי והאחרון של הלהקה, "מבט לחששות", יצא ב-1991. האלבום כלל את הלהיטים "אמא פולניה" ו"פקח העירייה", וכן גרסת כיסוי ללהיטו של דורי בן זאב "ואתם רוקדים". באותה שנה הלהקה גם השתתפה בתחרות הקדם אירוויזיון עם השיר "בלה", והגיעה למקום השמיני.

## קישורים חיצוניים

* מילים לשירים של פנצ'ר באתר שירונט
* 
* להקת פנצ'ר – ימי שלושים בצל, באתר "סוכן תרבות", 17 בנובמבר 2008
* 

קטגוריה:שלישיות מוזיקליות ישראליות
קטגוריה:להקות פופ ישראליות
קטגוריה:מתמודדי קדם-האירוויזיון
קטגוריה:להקות שהוקמו בשנת 1987
קטגוריה:להקות שהתפרקו בשנת 1991
בוסתן

[ממוזער|בוסתן [ירושלים|ירושלמי וסוככה בשכונת עין כרם]]
**בּּוּסְתָּן** הוא גן-חקלאי ליד הבית אשר כולל בתוכו עצי פרי, שתילי ירקות ושיחי תבלינים. מקור המילה בפרסית (**بوستان**), שם פירושה: מקום של ריח. השימוש במילה החל ככל הנראה בתקופת האימפריה המוסלמית והוא מקביל לשימוש במילים 'גן' ו'פרדס' במקורות היהודיים. הבוסתן נבנה לרוב בקרבת מקור מים, ולכן הוא נפוץ במזרח התיכון שמאופיין במיעוט של גשמים.

בבוסתן המודרני ישנם מערכות השקיה לצריכה חסכונית במים, המלווים במחשבים וטפטפות. המחשב מורה על מועד, משך הזמן וכמות לכל אזור. ולמשל לבצע זאת בשעות הלילה למניעת התאדות מים.

הבוסתן נמצא במתחם מגודר היות שמצויים בו ירקות ופירות למאכל. ניתן לנטוע עצים מסביב לבוסתן כדי שיספקו הגנה מפני רוחות, העלולות לפגוע בפירות ובירקות שמצוים בו.

בתכנון טוב, אפשר לקבץ בבוסתן ירקות ופירות כך שיוכל לספק את צורכי המשפחה בעונות השנה. לעיתים, אפשר לגדל על אותו שטח עצים, שיחים וירקות - תלוי בטיבה של הקרקע, אשר קובע את מידת הניצול האפשרי שלה.

## ראו גם
* פרמקלצ'ר

## קישורים חיצוניים

* שירלי פרסבורגר ועמית פורת, בוסתנים - תרבות הולכת ונעלמת, קונספציה

## הערות שוליים

קטגוריה:בית מגורים
קטגוריה:חקלאות
קטגוריה:חקלאות ביתית
כוכב בורח

שמאל|ממוזער|250px|ארבע דוגמאות לכוכבים בורחים מבעד לענן של גז בין כוכבי. קיים דמיון רב לתנועה של שביט.
**כוכב בורח** הוא כוכב בעל מהירות תנועה גבוהה במיוחד ביחס לשאר כוכבי הגלקסיה.

## היווצרות
קיימות שתי תאוריות המסבירות את היווצרותם של כוכבים בורחים:
* התנגשות של שתי מערכות של כוכבים זוגיים עשויה להביא לכך שהמערכות יתפרקו וחלק מהכוכבים יעזבו אותן במהירות גבוהה מהמהירות המקורית של המערכת.
* כוכב במערכת של מספר כוכבים עשוי להפוך לסופרנובה וכתוצאה מהפיצוץ יועפו שאר כוכבי המערכת לכיוונים שונים במהירות גבוהה.
התאוריה השנייה נחשבת לסבירה יותר, למרות שבאופן עקרוני שתיהן אפשריות.

## דוגמאות
* הכוכבים **μ ב[[יונה (קבוצת כוכבים)|יונה]]**, **53 ב[[טלה (קבוצת כוכבים)|טלה]]** ו-**AE ב[[עגלון (קבוצת כוכבים)|עגלון]]** הם שלושה כוכבים בורחים בעלי מהירויות מעל 100 קילומטר לשנייה ושנראה כאילו יצאו מנקודת מוצא משותפת בערפילית אוריון לפני כשלושה מיליון שנים.

## ראו גם
*אומואמואה

בורח
צפרדע רפואית

ממוזער|Xenopus fraseri
**צפרדע רפואית** או **קסנופוס** (שם מדעי: *Xenopus*) היא כינוי לסוג של צפרדעים ממשפחת חסרי לשוניים. סוג זה כולל בין 15 ל-20 מינים. צפרדעי הקסנופוס הן צפרדעים מימיות. להבדיל מרגליהן הקדמיות, בין אצבעות רגליהן האחוריות מתוחים קרומי שחייה. שלוש האצבעות שבכפות רגליהם הן בעלות טפרים. כמו יתר חברי המשפחה שלהן, אין להן לשון ובמקום זאת בפיהן שיניים. הן משתמשות באצבעותיהן על מנת להכניס מזון לפיהן. הן ניזונות מחרקים, מתולעים מדגים קטנים ואף מדו-חיים קטנים אחרים. עורן מפריש רעל המרתיע טורפים כמו נחשים, לוטרות או קורמורנים. הן מותאמות היטב לחיים במים, והן מסוגלות לשחות היטב לכל הכיוונים (גם אחורנית).

המין הידוע ביותר מבין מיני הקסנופוס הוא הצפרדע הרפואית המצויה (*Xenopus laevis*), המשמש תדיר כאורגניזם מודל.

## מינים
* *Xenopus amieti*
* *Xenopus andrei*
* *Xenopus borealis*
* *Xenopus boumbaensis*
* *Xenopus clivii*
* *Xenopus fraseri*
* *Xenopus gilli*
* *Xenopus itombwensis*
* צפרדע רפואית מצויה (*Xenopus laevis*)
* *Xenopus largeni*
* *Xenopus lenduensis*
* *Xenopus longipes*
* *Xenopus muelleri*
* *Xenopus petersii*
* *Xenopus pygmaeus*
* *Xenopus ruwenzoriensis*
* *Xenopus tropicalis*
* *Xenopus vestitus*
* *Xenopus victorianus*
* *Xenopus wittei*
## קישורים חיצוניים

* 

## הערות שוליים

קטגוריה:בעלי חיים שתוארו ב-1827
קטגוריה:טקסונים שתוארו בידי יוהאן גאורג ווגלר
קטגוריה:חסרי-לשוניים
אצטדיון טויוטה

**אצטדיון טויוטה **(באנגלית: **Toyota Stadium**) הוא אצטדיון כדורגל הממוקם בעיר פריסקו, פרבר של דאלאס שבטקסס, ומשמש כמגרשה הביתה של קבוצה ה-MLS, דאלאס. האצטדיון מכיל 20,500 מקומות ישיבה, ובנייתו הסתיימה בשנת 2005. זכויות שיום האצטדיון שייכות לחברת טויוטה.

## היסטוריה
בנייתו של האצטדיון הסתכמה בכ-80 מיליון דולר, והוא נחנך ב-6 באוגוסט 2005 במשחק בין מועדון הכדורגל דאלאס ובין הניו יורק מטרוסטארס, משחק שהסתיים בתוצאת תיקו 2-2. כמו אצטדיוני כדורגל רבים בארצות הברית, גם אצטדיון זה, על אף שהוא מיועד בעיקר לכדורגל, נבנה על מנת שיקויימו בו גם קונצרטים מוזיקליים וכן משחקי כדורגל של בתי ספר מקומיים. באצטדיון ישנן 18 סוויטות לאח"מים.

האצטדיון ארח את גמר גביע ה-MLS לשנת 2005, משחק בו ניצחה הלוס אנג'לס גלאקסי את הניו אינגלנד רבולושן בתוצאה 1-0 לאחר הארכה. האצטדיון ארח גם את הגמר שנערך שנה לאחר מכן, בו הפסידה ניו אינגלנד שוב, הפעם ליוסטון בבעיטות הכרעה לאחר 1-1 בתום הארכה.

כינוייו של האצטדיון הם PHP (שהן ראשי התיבות של השם באנגלית), הבקתה והתנור, שם הנובע מהטמפרטורה הגבוהה ששוררת בו בקיץ הטקסני. בין השנים 2005 עד 2012 זכויות השיום היו שייכות לחברת פיצה האט, לאחר מכן בשנת 2012 שונה השם ל-FC Dallas Stadium ומאז 2013 ועד היום, נקרא האצטדיון אצטדיון טויוטה.

## קישורים חיצוניים

* האצטדיון ב-Stadium Guide
* האצטדיון ב-World Stadiums

טויוטה, אצטדיון
טויוטה
ג'ון שניידר

**ג'ון ריצ'רד שניידר** (באנגלית: **John Richard Schneider**; נולד ב-8 באפריל 1960) הוא זמר ושחקן אמריקאי שהתפרסם בגיל 19 בתפקיד **בו דיוק** בסדרה הרפתקאות בהזארד. שניידר ביצע דואטים בודדים עם קתרין באך ששיחקה בתפקיד **דייזי דיוק** ועם טום וופאט ששיחק בתפקיד **לוק דיוק**. בשנת 1983 שניידר חזר לדבב את **בו דיוק** בסדרת האנימציה "". בשנת 1997 חזר לשחק את **בו דיוק** בסרט הטלוויזיה "הדיוק'ס קורעים את האזרד: האיחוד!"  שאיחד את הדמויות ובשנת 2000 חזר לשחק את **בו דיוק** בסרט ההמשך "הדיוק'ס קורעים את האזרד: האזרד בהוליווד!" .

## ביוגרפיה
שניידר נולד במאונט קיסקו , וסטצ'סטר, ניו יורק להורים מרקע נוצרי וממוצא גרמני, ולמד בבית הספר התיכון "נורת' ספרינגס"  בסנדי ספרינגס, ג'ורג'יה.

ב-1982 ייסד את עמותת "Children's Miracle"  לגיוס תרומות עבור בתי חולים לילדים. ב-1995 ייסד את חברת ההפקה "FaithWorks Productions" להקלטות והפקות קטנות.

לקראת הבחירות לנשיאות ארצות הברית 2024, שניידר הביע תמיכה בדונלד טראמפ, ואף כתב עליו מספר שירים.

## דיסקוגרפיה
שניידר מוציא אלבומי מוזיקה מאז שנת 1981.

## פילמוגרפיה
### קולנוע

### טלוויזיה

### תוכניות טלוויזיה

### תיאטרון

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:זמרים אמריקאים
קטגוריה:שחקני קולנוע וטלוויזיה אמריקאים
קטגוריה:מתחרי רוקדים עם כוכבים (ארצות הברית)
קטגוריה:מפיקי קולנוע אמריקאים
קטגוריה:אמריקאים ממוצא גרמני
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1960
בית ספר שדה כרמל

**בית ספר שדה חוף הכרמל** (שם מלא: "בית ספר שדה חוף הכרמל, מעגן מיכאל"), של החברה להגנת הטבע, ממוקם בין הכרמל לים, סמוך לנחל תנינים ולבריכות דגים של קיבוץ מעגן מיכאל. בית ספר שדה הוקם לראשונה בשנת 1970 בידי הצפר והמדריך שלום זו-ארץ, נסגר בשנות ה-90 ונפתח מחדש במאי 2010.

בית ספר שדה עוסק בחינוך וקהילה למען קידום שמירת טבע בישראל ואזורנו בפרט. חוף כרמל והסביבה על מגוון בתי הגידול שבה, משמשת מעבדת שדה לחקר תופעות ותהליכים במערכות אקולוגיות, ומספקת תשתית עשירה למגוון תוכניות חינוכיות העוסקות ביחסי הגומלין בין האדם לסביבתו. מתוך שמונה בתי גידול שהוגדרו כבתי גידול לשימור בסכנת הכחדה בישראל אנו עוסקים בשבעה: חמרה- כורכר, חולות, בתות, מלחות, חוף ים חולי, סלעי ופתוח (מלבד זה עוסקים במקווי מים מתוקים, בריכות חורף ונחלים).

מדריכי בית ספר שדה מתמחים בהדרכת:
* טיילות חינוכית, בדגש שמירת טבע והכרת הארץ לבתי ספר ומשפחות באזור מישור החוף, בהר הכרמל וברמות מנשה.
* סיורים ותצפיות בציפורים בבריכות הדגים, בית גידול מלאכותי המשחזר את ביצות כבארה שהיו באזור עד שנות ה-20 של המאה ה-20, המהווה מוקד משיכה לעשרות מינים של ציפורים נודדות.
* חינוך סביבתי ארוך טווח, בעיקר סביב טבע עירוני, חיזוק ושימור ריאות ירוקות בתוך יישובים וערים והיכרות עם המגוון הביולוגי העשיר בסביבה הקרובה למגורינו. הפרויקטים מתקיימים כל שנה מחדש בבתי ספר מהמועצות והעיריות הסמוכות אלינו.
* הדרכות ביולוגיות, סיורים למגמות ביולוגיה והדרכה בעבודת ביוטופ בבתי גידול שונים- לגונה, נחלים, חורש ים תיכוני ובריכות דגים.

במתחם בית ספר שדה נמצא "בית גייל" על שם הצלמת גייל רובין שנרצחה על ידי מחבלים בשמורת הטבע של מעגן מיכאל כקורבן הראשון של פיגוע כביש החוף, ובו חדר הרצאות, מעבדה, מרפסת תצפית וציוד לימודי לעבודות אקולוגיות (בינוקלרים, משקפות וכו’).

כמו כן, יושבת בתחומי בית ספר שדה המכינה הקדם צבאית "מנשרים קלו".

## פארק הצפרות במעגן מיכאל

פארק הצפרות מעגן מיכאל הוא מרכז צפרות שהוקם ב-2007 על ידי החברה להגנת הטבע כחלק מבית ספר השדה. סביב המרכז נצפים עופות רבים עקב קרבתו של המרכז אל בריכות הדייג, חוף הים ונחל תנינים. המרכז מציע סיורים לקהל הרחב, ומספר המבקרים בו בשנת 2008 נאמד ב-25,600.

## הערות שוליים

כרמל וחוף מעגל מיכאל
קטגוריה:הכרמל
קטגוריה:מעגן מיכאל
קטגוריה:מועצה אזורית חוף הכרמל: מבנים
קטגוריה:מועצה אזורית חוף הכרמל: חינוך
ססיל אדמס

**ססיל אדמס** (באנגלית: **Cecil Adams**) הוא שם, ככל הנראה שם עט, של בעל הטור "The Straight Dope" במגזין האמריקני "שיקגו רידר". יש המניחים שכותב הטור הוא אד זוטי (Ed Zotti), שבאופן רשמי טוען שהוא העורך והעוזר של אדמס. 

משמעות שם הטור, "Straight Dope", הוא "הסיפור האמיתי" או "האמת הפשוטה". אדמס, המכונה על ידי "עורכי" הטור "האדם החכם ביותר בעולם", משיב לשאלות שונות ומשונות בהומור שנון – המופנה לעיתים קרובות נגד השואל עצמו – ולעיתים תוך מחקרים מקיפים בשאלות מוזרות, אגדות אורבניות וכיוצא באלה. יותר מפעם אחת נאלץ אדמס לפרסם הרחבה לתשובה או להפוך אותה לחלוטין בעקבות הבהרות מ"המיליונים הצמאים לידע", כינויו לקוראי הטור. 

הטור מתפרסם מאז 1973. הטור מופץ בסינדיקציה בשלושים עיתונים וכתבי עת בארצות הברית ובקנדה, וכן באתר האינטרנט שלו. אדמס פרסם חמישה ספרים, אוספים של טורים נבחרים. מדורים דומים פורסמו בעקבותיו בכל העולם, ביניהם הטור "ברווז עיתונאי" במגזין בלייזר, והמדור "שאל בני ונענע" של בלדד השוחי (גם הוא אדם שזהותו אינה ידועה) שהתפרסם בנענע 10 הישראלי עד 2006, והתחדש ב-2010 במוסף כלכליסט (תחת השם "חוזר עם תשובה").

## קישורים חיצוניים
* אתר straightdope 

קטגוריה:עיתונאים אמריקאים
קטגוריה:אמריקאים שזהותם אינה ידועה